NSV Liidu Siseministeeriumi Siseväed

NSV Liidu Siseministeeriumi Siseväed (vene keeles Внутренние войска МВД СССР, ВВ МВД СССР) olid NSV Liidu relvajõudude koosseisu kuulunud ja NSV Liidu Siseministeeriumile allunud nõukogude sisejulgeoleku (avaliku korra ja tööstusobjektide kaitse ja kinnipidamisasutuste valve) relvastatud väeosad.

NSV Liidu sisevägede ülesanded:
Eriti tähtsate riiklikke objektide valve (tuumaelektrijaamad, kaitsetööstustehased, strateegilised sillad ja tunnelid, suurt tähtsust omavad paisud jne).
Riiklikku tähtsust omavate veoste valve nende transpordil.
Kinnipidamiskohtade valve.
Uurimisaluste konvoeerimine, samuti süüdimõistetute konvoeerimine vabaduskaotusliku karistuse kandmise kinnipidamiskohtadesse.
 Avaliku korra kaitse suurtes linnades (linnades, kus elanikkonda oli üle 1 miljoni elaniku) ja samuti liiduvabariikide pealinnades.

Juhtkond ja organisatsioon

Sisevägede juhatajad
NSV Liidu SARKi/SM rahvakomissari/ministri asetäitjad ja NSV Liidu sisevägede juhatajad olid:
brigaadikomandör/diviisikomandör/korpusekomandör/kindralleitnant/kindralpokovnik, Ivan Maslennikov, 28. veebruar 1939 – 3. juuli 1943, NSV Liidu SARKi rahvakomissari asetäitja sisevägede alal;
kindralmajor, Aleksandr Guljev (1941–1942), sisevägede valitsuse juhataja;
kindralmajor, Ivan Šeredega (1942–1944);
kindralmajor/kindralleitnant/kindralpolkovnik, Arkadi Apollonov, 11. märts 1942 – 2. aprill 1948, NSV Liidu SARKi rahvakomissari asetäitja sisevägede alal ja sisevägede peavalitsuse ülem;
armeekindral, Ivan Maslennikov, 10. juuni 1948 – 12. märts 1953, NSV Liidu SM asetäitja. 1953. aasta 12. märtsil SM asetäitja ametikoht sisevägede alal kaotati.
kindralleitnant Pjotr Burmak, 1946–1953, sisevägede juhataja;
kindralleitnant, Tarass Filippov, 1953–1954, sisevägede juhataja;
kindralleitnant, Aleksandr Sirotkin, 1954–1956, sisevägede juhataja;
kindralleitnant, Timofei Strokatš, 1956–1957, sisevägede juhataja;
kindralleitnant, Semjon Donskov, 1957–1960, sisevägede juhataja;
kindralleitnant, Gennadi Aleinikov, 1960–1961, sisevägede juhataja;
kindralleitnant, Nikolai Pilštšuk, 1961–1968, sisevägede juhataja;
armeekindral, Ivan Jakovlev, 1968–1986, sisevägede juhataja;
kindralpolkovnik, Juri Šatalin 1986–1991, sisevägede juhataja.

Organisatsioon
NSV Liidu sisevägede juhtorganiks oli vägede valitsus või peavalitsus, mille koosseisus tegutses sisevägede staap.

NSV Liidu territooriumil asuvad siseväed allusid operatiivselt vastava NSV Liidu administratiivpiirkonna SARKi liiduvabariigi rahvakomissariaadile või valitsusele. 

Teise maailmasõja alguses ning NSV Liidu poolt 1939–1940 aastatel uute territooriumite okupeerimise ning nende sõjalise kontrollimise tagamiseks moodustati NSV Liidu uute piirialade kontrollimiseks: NSVL SARKi SV Põhja-Kaukaasia ringkonna, Ukraina ringkonna, Valgevene ringkonna ja NSV Liidu SARKi Balti ringkonna Sisevägede Valitsus (УВВ НКВД Прибалтийского округа).

Sisevägede korrakaitseüksused
Sisevägede korrakaitseüksused loodi 1966. aastal NSV Liidu Avaliku Korra Kaitse Ministeeriumi 30. septembri käskkirja № 03 "NSVL AKKM spetsiaalsete motoriseeritud miilitsaväeosade moodustamisest" ("О формировании специальных моторизированных частей милиции МООП СССР") alusel. 

SMMV moodustati vastavalt dislokatsioonile, kas polgu või pataljoni suurusena. Suurlinnades: Moskva, Leningrad ja Kiiev, moodustati polgud, vastavalt Moskvas (Dzeržinski nimelisse Üksikusse Eriotstarbelisse Motoriseeritud Laskurdiviisi kuulunud polk, sõjaväeosa 5401; Leningradis, sõjaväeosa 5402 ja Kiievis, sõjaväeosa 5403. NSV Liidu liiduvabariikide pealinnades ja suurtes tööstuslinnades moodustati sisevägede pataljonid. Kokku moodustati 3 polku ja 46 sisevägede patrullteenistuse pataljoni,.

Siseväed moodustati üldistel alustel, ajateenijad ja allohvitserid – sundteenistsse kutsutud ajateenijatest, ohvitsere aga valmistati ette NSV Liidu Siseministeeriumi sisevägede sõjakoolides ja NSVL SM Harkovi tagalateenistuse sõjakoolis (Харьковском высшем военном училище тыла МВД СССР). Teenistus sisevägedes võrdsustati teenistusega Nõukogude armees.

Patrullteenistuses kandsid siseväegede ajateenijad miilitsa vormiriietust ning auastmetähiseid, väeosa territooriumil aga sisevägede vormi.

Pataljonid (350–400 ajateenijat) koosnesid vastavalt teenistuskoha eripärast kas: roodudest, mis jagunesid rühmadeks või ainult rühmadeks.

Sisevägede konvoiüksused

Ajalugu

Nõukogude riigi ja NSV Liidu eksistentsi ajal kandsid nõukogude sisejulgeolekuväed erinevaid nimetusi:
1934. aastal, pärast kogu NSV Liitu hõlmava NSV Liidu Siseasjade Rahvakomissariaadi moodustamist 10. juulil, moodustati seniseid NSV Liidu RKN OGPU piirivalve- ja sisevägede juhtimist teostav NSVL SARKi Piirivalve ja Sisekaitsevägede Peavalitsus (ГУ пограничной и внутренней охраны (ГУПВО) НКВД СССР);
1938. aasta 29. septembrist NSVL SARKi Piirivalve ja Sisevägede Peavalitsus (Главное управление пограничных и внутренних войск (ГУПВВ) НКВД СССР);
1939. aasta 8. märtsist moodustati NSV Liidu SARKi PvSvPV baasil 6 sisevägede peavalitsust:
NSV Liidu Siseasjade Rahvakomissariaadi Piirivalvevägede Peavalitsus (Главное управление пограничных войск (ГУПВ)); 
NSV Liidu Siseasjade Rahvakomissariaadi Raudtee-ehitiste Valvevägede Peavalitsus (Главное управление войск по охране железнодорожных сооружений);
NSV Liidu Siseasjade Rahvakomissariaadi Eriti Tähtsate Tööstusobjektide Valve Peavalitsus (Главное управление войск по охране особо важных предприятий промышленности);
NSV Liidu Siseasjade Rahvakomissariaadi Konvoivägede Peavalitsus (Главное управление конвойных войск (ГУКВ));
NSV Liidu Siseasjade Rahvakomissariaadi Sõjavarustuse Peavalitsus (Главное управление военного снабжения (ГУВС));
NSV Liidu Siseasjade Rahvakomissariaadi Sõjalise Ehituse Peavalitsus (Главное военно-строительное управление (ГВСУ)).
1941. aasta 26. veebruarist moodustati NSVL SARKi Operatiivvägede Peavalitsus (Главное управление оперативных войск), millele allusid:
NSVL SARKi Raudtee-ehitiste ja Eriti Tähtsate Tööstusobjektide Valve Peavalitsus (Главное управление войск по охране железнодорожных сооружений и особо важных предприятий промышленности
NSVL SARKi Konvoivägede Valitsus (Управление конвойных войск
1941. aasta 31. juulist moodustati Raudtee-ehitiste ja Eriti tähtsate tööstusobjektide valve ja Konvoivägede valitsuste baasil – NSV Liidu SARKi Sisevägede Peavalitsus (Главное управление внутренних войск НКВД СССР);

1947. aasta 21. jaanuarist – NSV Liidu Riikliku Julgeoleku Ministeeriumi Sisevägede Peavalitsus (ГУВВ МГБ СССР);
1951. aasta 19. maist – NSV Liidu RJM Sisekaitse Peavalitsus (Главное управление внутренней охраны (ГУВО) МГБ СССР);
1953. aasta 14. märtsist – NSV Liidu Siseministeeriumi Sisekaitse Peavalitsus (Главное управление внутренней охраны (ГУВО) МВД СССР);
1954. aasta 16. märtsist – NSV Liidu Siseministeeriumi Sisekaitse ja Konvoivägede Peavalitsus (ГУ внутренней и конвойной охраны (ГУВКО) МВД СССР);
1956. aasta 9. juunist – NSV Liidu Siseministeeriumi Piirivalve ja Sisevägede Peavalitsus (ГУ пограничных и внутренних войск (ГУПВВ) МВД СССР);
1957. aasta 2. aprillist – NSV Liidu Siseministeeriumi Sise- ja Konvoivägede Peavalitsus (Главное управление внутренних и конвойных войск (ГУВКВ) МВД СССР);
1960. aasta 10. märtsist saadeti SvKvPv laiali seoses NSV Liidu Siseministeeriumi likvideerimisega. NSV Liidu MN otsusega anti NSV Liidu SM ülesanded üle liiduvabariikide vabariiklikele siseministeeriumitele.
1962. aastast olid siseväed Vene NFSV Avaliku Korra Kaitse Ministeeriumi (Министерства охраны общественного порядка МООП РСФСР) koosseisus.
1968. aastal taasnimetati AKKM Siseministeeriumiks ning sellest ajast kuni NSV Liidu lagunemiseni 1991. aastal olid siseväed NSV Liidu Siseministeeriumi koosseisus NSV Liidu Siseministeeriumi Sisevägedena.

Viited

Välislingid
Форма одежды и знаки различия Внутренних Войск МВД СССР. Часть 2. Органы и Внутренние войска НКВД 1935-1937г.
Форма одежды и знаки различия Внутренних Войск МВД СССР. Часть 3. Внутренние войска НКВД 1937-1942 гг.
Форма одежды и знаки различия Внутренних Войск МВД СССР. Часть 4. Внутренние войска НКВД (МВД) 1943-1955 гг.

NSV Liidu Siseministeerium
Sisejulgeolek